Resum+3er+dia+Víctor

Resum 3er dia Víctor
De nou començàrem el matí amb una activitat en grup, encara que en aquest cas, ja era un dels jocs proposats per un primer grup d'alumnes. Un joc amb la finalitat d’aconseguir la composició d'un relat partint d'unes imatges i que durant el desenvolupament del joc, aquestes anaven canviant i per tant, obligant-nos a reinventar la nostra idea inicial. Un joc molt interessant. Continuàrem amb unes explicacions de Pau sobre la importància de ser visible a la xarxa, de la creació d'un blog i de la seva màxima difusió. A la xarxa, si no et veuen, no estàs. I això és un handicap. Parlàrem de xarxes socials com Twitter o Facebook, i de com fer un bon ús d'elles. També que una de les maneres més senzilles de tenir un blog era creant-lo en wordpress.com Més tard, treballant amb Google Docs, vam aprendre a crear i compartir un document i a modificar-lo entre diversos companys. Finalment, amb el nostre equip assignat per a la creació del joc, i seguint unes indicacions exposades per Pau vam donar forma a la redacció final de com i quines havien de ser les pautes per jugar.